Document ID: 31998R0539

Komisijas Regula (EEK) Nr. 539/98
(1998. gada 9. marts),
ar kuru groza Regulu (EEK) Nr. 3077/78 par to, ka apliecinājumi, kas pievienoti apiņiem, kurus importē no ārpuskopienas valstīm, ir līdzvērtīgi Kopienas sertifikātiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1971. gada 26. jūlija Regulu (EEK) Nr. 1696/71 par apiņu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1554/97 [2], un jo īpaši tās 5. panta 2. punktu,
tā kā ar Komisijas Regulu (EEK) Nr. 3077/78 [3], kurā jaunākie grozījumi izdarīti ar Regulu (EK) Nr. 2132/95 [4], atzīst, ka apliecinājumi, kas pievienoti apiņiem, kurus importē no konkrētām ārpuskopienas valstīm, ir līdzvērtīgi Kopienas sertifikātiem, un uzskaita attiecīgo valstu organizācijas, kas ir pilnvarotas izsniegt līdzvērtības apliecinājumus, kā arī attiecīgos produktus; tā kā Polijas sniegtās informācijas dēļ Regulas (EEK) Nr. 3077/78 pielikums būtu atbilstīgi jāgroza;
tā kā šajā regulā paredzētie pasākumi ir saskaņā ar Apiņu pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulas (EEK) Nr. 3077/78 pielikumu aizstāj ar šīs regulas pielikumu.
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 9. martā

Labels: 3
17
5
6